text: Broager Sparekasse: Her går det godt
  28 august 2013 kl. 12.59
  Broager Sparekasses halvårsregnskab viser et overskud på 2,2 millioner kr.
  Det er en klar forbedring i forhold til sidste år, hvor sparekassen havde et underskud på næsten 37 millioner kr. 
  Samtidig har sparekassen betalt det sidste afdrag på det statsgaranterede lån på 300 millioner kroner, som den optog i 2010.
  Broager Sparekasse har også fremgang på kundesiden. Det seneste halve år er der oprettet 800 nye konti i sparekasse.
  